./data/phi0914/phi001/phi0914.phi001.perseus-lat2.xml
Veturius Sp  Postumius consules apud furcas Caudinas deducto in locum               artum exercitu, cum spes nulla esset evadendi, foedere cum Samnitibus               facto et sescentis equitibus Romanis obsidibus datis ita exercitum               abduxerunt, ut omnes sub iugum mitterentur; iidemque auctore Sp                Postumio consule, qui in senatu suaserat, ft eorum deditione, quorum               culpa tam deforme foedus ictum erat, publica fides liberaretur, cum               duobus tribunis plebis et omnibus, qui foedus spoponderant, dediti               Samnitibus non sunt recepti  nec multo post fusis a Papirio Cursore               Samnitibus et sub iugum missis receptisque sescentis equitibus Romanis,               qui obsides dati erant, pudor flagitii prioris abolitus est  tribus duae               adiectae sunt, Ofentina et Falerna  Suessa et Pontiae coloniae deductae               sunt  Ap  Claudius censor aquam Claudiam perduxit; viam stravit, quae               Appia vocata est; libertinorum filios in senatum legit; ideoque, quoniam               is ordo indignis inquinatus videbatur, sequentis anni consules senatum               observaverunt, quem ad modum ante proximos censores fuerat  res               praeterea contra Apulos et Etruscos et Vmbros et               Marsos et Paelignos et Aequos et Samnites, quibus foedus restitutum est,               prospere gestas continet  Cn  Flavius scriba, libertino patre natus,               aedilis curulis fuit, per forensem factionem creatus, quae, cum comitia               et campum turbaret et in his propter nimias vires dominaretur, a Q                Fabio censore in quattuor tribus redacta est, quas urbanas appellavit;               eaque res Fabio Maximo nomen dedit  in hoc libro mentionem habet               Alexandri, qui temporibus his fuit, et aestimatis populi Romani viribus,               quae tunc erant, colligit, si Alexander  in Italiam               traiecisset, non tam facilem ei victoriam de populo Romano fore, quam de               iis gentibus, quas ad orientem imperio suo subiecerat